הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק מימון מפלגות (תיקון - הגדרת גוף פעיל בבחירות), כנסת 20, פרוטוקול מספר 7, 2017-01-16 12:45

יואב קיש: שלום לכולם, אני מתכבד לפתוח את הדיון בוועדה המשותפת של ועדת הכנסת ושל ועדת החוקה, חוק ומשפט בהצעת חוק מימון מפלגות (תיקון - הגדרת גוף פעיל בבחירות), התשע"ו-2016.

יואב קיש: הדיון פה הוא דיון פשוט.

יואב קיש: יש פה הצעת חוק שהשינויים שמופיעים בה – ואני אעבור עליהם כדי שלא יהיה פה ספק למישהו – הם שינויים שדיברנו עליהם ודנו בהם בבוקר בפירוש.

יואב קיש: אני עובר על השינויים: פעילות בחירות – אמרנו שאנחנו נתחיל מ-100,000 ולא מ-300,000.

יואב קיש: התיקון הראשון מופיע בעמ' 1 לסעיף 1 – במקום 300,000, 100,000.

מיכל רוזין: מה הסיבה שזה שונה?

יואב קיש: אם היית פה קודם, בוועדה הקודמת - - -

מיכל רוזין: מה זה "אם היית פה קודם"?

מיכל רוזין: חבר הכנסת קיש, אני חברה בוועדה הזאת, מה לעשות שהיינו, באנו לפה ואתם דחיתם את זה.

יואב קיש: לא, לא היית בבוקר.

אוסאמה סעדי: יואב, היינו פה ואז באנו ואמרת שלא יהיו הצבעות היום.

יואב קיש: אז אני מקבל את הערתך, אני מסכם.

מיכל רוזין: זה לא בסדר, רצנו מוועדה אחרת - - -

אוסאמה סעדי: אמרת שלא יהיו הצבעות ולכן הלכנו.

יואב קיש: זה לא נכון, אל תגיד מה אמרתי.

אוסאמה סעדי: זה מה שאמרת, מה לא?

מיכל רוזין: הגענו לפה שנינו מתוך דיון שלנו בוועדת חינוך.

מיכל רוזין: עזבנו את הדיון, באנו לפה, אמרתם לנו: לכו.

יואב קיש: תירגעי, תני לי רגע להסביר, שמעתי.

יואב קיש: אני הולך לעבור על התיקונים שהעלינו בדיון הקודם, שבו אמרתי בצורה הכי ברורה שלא תהיינה הצבעות באותה ישיבה ותהיה הצבעה נוספת היום.

יואב קיש: התיקונים הם כדלהלן - - -

רויטל סויד: באיזה סעיף אתה?

יואב קיש: אני מדבר ערטילאי כדי שתבינו מה התיקונים.

יואב קיש: החלטנו להוסיף את נושא המדרוג שלא היה קיים קודם בחוק ואמרנו שמאפס עד 100,000 שקלים הפעילות תהיה מתחת לרדאר, למעשה לא מבוקרת ופתוחה.

יואב קיש: זה נושא אחד שהכנסנו, היה קיים עד 300,000.

יואב קיש: מדרגה שנייה: בין 100,000 ל-400,000 שקלים – העלינו את זה מ-300,000 ל-400,000, אמרנו ששם יהיו מספר דברים אבל גם מספר הקלות לעומת המדרגה היותר קיצונית של 400,000.

יואב קיש: השינויים בין 100,000 ל-400,000 הם: אין חובת התאגדות אבל יש חובת רישום אצל מבקר המדינה, חובת דיווח ושקיפות, ללא עבירות פליליות – העבירות הפליליות נכנסות רק במדרגה הגבוהה – והגדלנו את התרומה המירבית מ-11,000 שקלים ל-22,000 שקלים.

יואב קיש: זו מדרגת הביניים המרוככת.

יואב קיש: מדרגה נוספת של 400,000 ומעלה – הגדרנו שתהיה חובת התאגדות ולמעשה כל שאר המגבלות שקיימות בחובה של 300,000 העלינו ל-400,000.

יואב קיש: זה השינויים שנעשו.

שולי מועלם-רפאלי: רף העבירות הפליליות חל רק מ-400,000 ומעלה?

יואב קיש: למעשה אפילו לא מ-400,000 – מ-500,000, כי אמרנו שכדי להיכנס לפלילי צריך 1.25 מהסכום, שזה העלה את זה ל-500,000.

דוד ביטן: קיבלנו את העמדות שלכם בעניין הזה.

יואב קיש: בהרבה דברים הלכנו לקראת רבים מחברי הכנסת פה ולכן עכשיו אני עובר על השינויים ואנחנו נצביע על הכול במקשה אחת.

יואל חסון: אפשר להצביע במקשה אחת?

יואב קיש: בוודאי.

<ארבל אסטרחן: כן, זו הצעת חוק בקריאה ראשונה, אין הסתייגויות.

יואב קיש: זו הצעת חוק לקריאה ראשונה, בוודאי.

רועי פולקמן: יואב, אפשר רק שאלה אחת?

יואב קיש: אתה לא רוצה שאני אעבור ואז נראה אם יש שאלות?

רועי פולקמן: על העמוד שעברתם, סעיף 4.

יואב קיש: לא הגעתי לסעיף 4.

רועי פולקמן: אבל אתה לא מקריא אותו - - -

יואב קיש: יש עוד תיקונים.

יואב קיש: דרך אגב, בין קריאה ראשונה לשנייה יעשו עוד שינויים.

רועי פולקמן: ברור.

רועי פולקמן: בדיון הקודם לא הבנתי מה הנוסח הזה אומר: "ולמעט פרסום כאמור בכלי תקשורת שהוקם לפחות שלושה חודשים...

רועי פולקמן: אם לא שולמה לכלי התקשורת תמורה עבורו" – את יכולה להסביר?

רועי פולקמן: דיברנו בפעם הקודמת על כך שהנוסח מסורבל.

<ארבל אסטרחן: זה נוסח מסורבל ולא ברור, אני מסכימה, אבל זה הנוסח - - -

רועי פולקמן: את יכולה רק להסביר מה הכוונה?

<ארבל אסטרחן: הרעיון הוא שאם יש פרסום - - -

יואב קיש: אני אגיד לך מה זה – הכוונה היתה לא לפגוע בעיתונות.

יואב קיש: זאת אומרת, אם יש עיתון שהוא קיים.

יואב קיש: שלושת חודשים הם כדי שלא מישהו יעשה עיתון בשלושה חודשים.

<ארבל אסטרחן: שישה חודשים.

יואב קיש: עיתון שקיים שפרסם מאמר דעה או משהו כזה ולא קיבל עליו תמורה, זה לגיטימי.

יואב קיש: אם קיבל עליו תמורה זה חלק - - -

<ארבל אסטרחן: העניין הוא שמאמר דעה בכלל לא נכנס לפה, כתוב פרסום שיטתי.

שולי מועלם-רפאלי: אבל, קיש, מאמר דעה בכלל לא נכנס לזה – רק פרסום.

יואב קיש: נכון, זו היתה הכוונה.

יואב קיש: זו היתה ההבהרה של לפתור את זה, בדיוק.

<ארבל אסטרחן: אם עיתון שם מודעות מטעמו, פרסום שיטתי לאורך זמן ואף אחד לא שילם לו על זה, אז זה יכנס כאן.

רועי פולקמן: אז זה אפשרי, אם העיתון הזה היה קיים לפני אז זה אפשרי?

<ארבל אסטרחן: נכון, אבל - - -

יואב קיש: זה כבר קיים אתנו הרבה בנוסח, ארבל, אני עובר על השינויים.

יואב קיש: חברת הכנסת רוזין, עניתי לך לבסיס?

יואב קיש: עכשיו אני עובר על השינויים.

יואב קיש: אני מסיים להקריא ואנחנו מצביעים.

יואב קיש: חברים, אז כמו שראינו בעמ' 1, במקום 300,000 זה 100,000 שקלים.

יואב קיש: תיקון סעיף 8, עמ' 2?

<ארבל אסטרחן: זה משהו טכני יותר.

יואב קיש: טכני.

יואב קיש: תיקון סעיף 9א?

<ארבל אסטרחן: זה הפלילי.

יואב קיש: זה הפלילי.

יואב קיש: למה פי ארבעה?

<ארבל אסטרחן: לא, תראה את פסקה (5) – פי חמישה.

<ארבל אסטרחן: מי שביצע פעילות בחירות – פי חמישה.

<ארבל אסטרחן: כרגע הסכום הוא 100,000.

יואב קיש: אז הלכת דווקא על הסכום הנמוך?

<ארבל אסטרחן: דיברנו על 500,000.

יואב קיש: כן, אבל חשבתי ללכת לפי 400 כפול 1.25.

<ארבל אסטרחן: חשבתי שיותר פשוט לכתוב ככה, זה לא כל כך משנה - - -

יואב קיש: כי אז, אם מעלים את ה-100,000 ל-150,000, אז עכשיו אני תלוי בזה.

<ארבל אסטרחן: אם נעלה אז נעשה את זה.

יואב קיש: טוב, בואו נשאיר, יכול להיות שנשנה את זה בין ראשונה לשנייה.

יואב קיש: הכוונה היא ל-500,000 שקלים, את הייחוס יכול להיות שנשנה.

<ארבל אסטרחן: אז כרגע 500,000 בלי שנרשם או בלי שהתאגד – כי דיברנו על חובת התאגדות – זו עבירה פלילית שעבירה שנה.

יואב קיש: מאה אחוז.

<ארבל אסטרחן: ו-(6) זה מי שביצע פעילות בחירות ב-400,000 – כי אמרנו שרק מדרגה שנייה ניכנס לעבירות הפליליות – ולא מסר דוח במטרה לרמות.

<ארבל אסטרחן: זה מה שנאמר כאן בישיבה הקודמת.

יואב קיש: מאה אחוז, בהתאם לשינויים.

<ארבל אסטרחן: אלה שתי העבירות הפליליות.

<ארבל אסטרחן: השינוי העיקרי הוא בעמ' 3 - - -

יואל חסון: אין פה נושאים חדשים?

<ארבל אסטרחן: אנחנו לפני קריאה ראשונה, לא.

יואל חסון: אני יודע, בדקתי בכל זאת.

<ארבל אסטרחן: בעמ' 3, למעלה, פסקה (3) שנמחקת, זו חובת מינוי רואה חשבון, שנאמר שרואה חשבון יהיה רק לגוף שהוציא מעל 400,000 שקל, רק הסכומים הגדולים יותר, ויתווסף סעיף (ב), זה השינוי העיקרי.

<ארבל אסטרחן: סעיף קטן (ב) אומר: לא יבצע אדם או חבר בני אדם פעילות בחירות בשווי כולל, בכסף או בשווה כסף, העולה על פי 4 מה-100,000 – זאת אומרת, 400,000 – אלא בהתקיים התנאים שקיימים על כל גוף שהוציא 100,000 ושני תנאים נוספים: אחד, חובת רישום כעמותה או חברה לתועלת הציבור, ושניים, מינוי רואה חשבון.

<ארבל אסטרחן: אלה דברים שיחולו רק מעל 400,000 שקל.

<ארבל אסטרחן: אחר כך, בעמ' 4, בעניין התרומות יש לכם סעיף קטן (ד) - - -

יואב קיש: כפל האמור, מה שאמרנו, שמאפשר פי שניים מהמדרגה הקשה.

<ארבל אסטרחן: נכון, עד 400,000 שקל זה יהיה 22,000 שקל, ובפסקה (2) אומרת - - -

שולי מועלם-רפאלי: עד 100,000 זה גם 22,000?

יואב קיש: לא, 100,000 לא מוגבל.

יואב קיש: יכול לבוא בן אדם לצורך העניין ולשים 100,000.

<ארבל אסטרחן: ואם הוא רוצה להוציא 101,000?

יואב קיש: אז על זה הוא יצטרך עכשיו לעבור ל-22,000.

יואב קיש: מ-100,000 והלאה הוא יצטרך 22,000.

<ארבל אסטרחן: אבל יכול אדם אחד לשים 100,000?

יואב קיש: כן.

<ארבל אסטרחן: אוקיי.

<ארבל אסטרחן: עד 100,000 יכולים לשים כל סכום, מ-100,000 עד 400,000 – 22,000, מעל 400,00 – 11,000.

יואב קיש: נכון, הלאה.

<ארבל אסטרחן: בעמ' 5 רואה החשבון מופנה רק לגופים שמוציאים יותר כסף.

<ארבל אסטרחן: בעמ' 6, סעיף קטן (י), רק גוף פעיל מעל 400,000 יצטרך לצרף דוח של רואה חשבון.

<ארבל אסטרחן: כל ההפניות של הסנקציות – פשוט השתנו המספרים.

<ארבל אסטרחן: בעמ' 7, בסנקציות של מבקר המדינה, בפסקה (1), מי שמבצע פעילות בחירות בלי שנרשם או בלי שהתאגד – חובת ההתאגדות חלה על ה-400,000 ומעלה.

<ארבל אסטרחן: אחר כך זה רק הפניות.

<ארבל אסטרחן: בעמ' 9 יש משהו שרציתי להציג בבוקר שלא הספקנו לדבר עליו, זה לא משהו קריטי רק לעניין איך משלמים את הכספים.

<ארבל אסטרחן: אנחנו דיברנו בישיבה הקודמת להיעזר במרכז לגביית קנסות ואגרות והם הפנו את תשומת לבנו שככלל הגוף הזה גובה קנסות רק אחרי שאנשים כבר לא שילמו ואנחנו רצינו להסמיך אותו לגבות את הכספים מההתחלה, מהשלב הראשון.

<ארבל אסטרחן: לכן, ייאמר כאן שזה על אף האמור באותו חוק, סכומים שהועברו לאוצר המדינה יועברו לגוף הזה אף שטרם הגיע מועד הפירעון.

יואב קיש: תיקנת את זה, בסדר, זה די מנהלתי.

<ארבל אסטרחן: עוד דבר שדיברנו עליו הוא לגבי מי שיכול לפנות לבית המשפט לצו מניעה – זו לא כל מפלגה אלא רק מפלגה שמיוצגת בכנסת ושהגישה רשימת מועמדים, לא מפלגות מדף.

<ארבל אסטרחן: אלה השינויים העיקריים ויש לכם כאן

<ארבל אסטרחן: גם דברי הסבר כבר שצירפתי.

<ארבל אסטרחן: חברת הכנסת גרמן ציינה שחשוב לציין שם את המטרות אז הכנסתי את זה ואפשר לראות את זה.

<ארבל אסטרחן: אני חושבת שאלה הדברים העיקריים.

<ארבל אסטרחן: כל השינויים, בכל מקרה, מהישיבה הקודמת גם מסומנים ב"עקוב אחר שינויים".

יואב קיש: יפה, תודה.

יואב קיש: אני מעלה להצבעה לקריאה ראשונה את הצעת חוק מימון מפלגות (תיקון - הגדרת גוף פעיל בבחירות), התשע"ו-2016.

יואב קיש: מי בעד – שירים את ידו.

דוד ביטן: אתם לא יכולים להצביע שניכם.

יואל חסון: מה אתה מצביע?

יואל חסון: רגע, מה אתה עושה?

יואב קיש: העליתי להצבעה לקריאה ראשונה.

יואל חסון: לא, לא, סליחה, לא הודעת - - -

אני מצביע במקום הרב אייכלר.

יואב קיש: ככה זה עובד, זה אותו דיון, יואל, באנו להצביע.

יואב קיש: אתה באמצע ההצבעה, סליחה.

יואל חסון: לא אמרת שאתה מעלה להצבעה.

רויטל סויד: אבל אנחנו דיברנו, אנחנו לא שמנו לב.

יואב קיש: חברים, אני מתנצל, אנחנו בהצבעה.

יואב קיש: מי נגד – שירים את ידו.

יואב קיש: גמרנו להקריא.

יואל חסון: רגע, רגע, תן לנו להגיד מילה.

יואב קיש: לא, יואל, בדיון של הצבעה מעלים להצבעה.

יואל חסון: תן לנו להגיד מילה.

רויטל סויד: נו, בחייך, דיברנו שנייה.

יואב קיש: יואל, אתה רוצה להצביע נגד?

יואב קיש: זה הזמן.

יואל חסון: תו לנו להגיד מילה.

רויטל סויד: שלושתנו במקרה מדברים, מה קרה?

רויטל סויד: מה קרה?

יואב קיש: חבר'ה, אני לא אפסיק - - -

יואל חסון: תן להגיד מילה.

יואב קיש: פשוט לא יאומן.

יואב קיש: פעם ראשונה שאופוזיציה באמצע הצבעה מתנהגת ככה.

איילת נחמיאס ורבין: פעם ראשונה שקואליציה מתנגדת ככה, מה לעשות?

יואב קיש: אנחנו באמצע הצבעה, התחלנו הצבעה - - -

יואל חסון: תן לנו להגיד מילה.

יואב קיש: מי נגד – שירים את ידו.

יואל חסון: מה זה הדבר הזה?

יואל חסון: תתבייש לך, באמת.

יואל חסון: בושה וחרפה.

יואב קיש: מי נמנע?

יואל חסון: ככה החוק הזה גם נראה.

יואל חסון: אתה יודע מה?

יואל חסון: אתה מסתיר פה את "ישראל היום".

יואל חסון: תבוא ותגיד את האמת, שיש פה חוק - - -

יואב קיש: טוב, יואל, בבקשה.

יואב קיש: בעד – 10

יואב קיש: נמנעים – אין

יואב קיש: הצעת החוק התקבלה.

יואב קיש: בעד – 10, נגד – 5 .

יואל חסון: זה שומר על "ישראל היום", יש פה סעיף - - -

יואב קיש: תגיש רביזיה, אתה יכול להגיש רביזיה.

יואל חסון: אני מגיש רביזיה.

יואב קיש: אז אנחנו נעשה רביזיה ב-13:45.

יואל חסון: בושה, אתם עושים כאן מעשה מושחת.

יואב קיש: יש לך רביזיה.

יואב קיש: אני אגיד את זה ברביזיה.

יואב קיש: בדיוק.

יואב קיש: תודה לכולם, ישיבה זו נעולה.